मुख्य मन्त्री पोख्रेलले नेपालगन्ज-दिल्ली उडानका लागि रुट परमिटको काम अन्तिम चरणमा पुगेको जानकारी दिए। उनले नेपालगन्जमा मानसरोवरको प्रतीक पनि तयार गरि पार्कको रुपमा विकास गर्ने आश्वासन दिए। बाँकेमा प्रदेश ५ को मुख्य औद्योगिक क्षेत्र निर्माण गर्ने प्रक्रिया अगाडि बढिसकेको बताउँदै उनले पेट्रोलियम पदार्थको बढ्दो खपतलाई कम गर्न प्रदेशका विभिन्न स्थानमा विद्युतीय बस संचालन गर्ने उद्घोष गरे।
